b"\n_START_ARTICLE_\n7 Things\n_START_SECTION_\nSestava\n_START_PARAGRAPH_\nPesem\xc2\xa0\xc2\xbb7 Things\xc2\xab\xc2\xa0je pop rock pesem, ki traja tri minute in triintrideset sekund. Po mnenju Sala Cinquemanija je revija Slant Magazine, so verzi pesmi obarvani s country glasbo, ki pa vsebuje tudi pri\xc4\x8dakovanja pop punka. Pesem je napisana v E-duru, vokali Miley Cyrus pa se raztezajo \xc4\x8dez eno oktavo, od G#\xe2\x82\x83 do G#\xe2\x82\x84. Fraser McAlpine iz BBC-ja je pesem ozna\xc4\x8dil za\xc2\xa0\xc2\xbbtri-ritemsko sestavljeno odejo.\xc2\xab V pesmi je uvedba in glasbena skupina pri\xc4\x8dela z brnenjem akusti\xc4\x8dnih kitar v moderatnem tempu, med tem ko je Miley Cyrus za\xc4\x8dela peti z zlogom:\xc2\xa0\xc2\xbb\xc5\xa0a.\xc2\xab Ritem ostaja enak, Miley Cyrus pa zapoje prvi verz v pesmi. Ob za\xc4\x8detku refrena pri pesmi\xc2\xa0\xc2\xbb7 Things\xc2\xab\xc2\xa0vsaki\xc4\x8d za\xc4\x8dnejo s povspe\xc5\xa1eno dramatiko, nato pa vokali Miley Cyrus postanejo bolj agresivni in siloviti; Chris Willman iz revije Entertainment Weekly je tranzicijo opisal z besedami:\xc2\xa0\xc2\xbbOd \xc4\x8dutne pesmi o razhodu nas preko tr\xc5\xa1ih verzov pripeljejo do pesmi z zbornim \xc4\x8dasom.\xc2\xab McAlpine je napisal \xc5\xa1e, da je samoglasnike v pesmi nadomestila:\xc2\xa0\xc2\xbbNamesto 'you' ('ti') je rekla 'yerw', namesto 'oh' 'erw' in tako dalje in tako dalje ...\xc2\xab_NEWLINE_Besedilo pesmi je napisano v drugi osebi, pevka pa po\xc5\xa1ilja sporo\xc4\x8dilo svojemu biv\xc5\xa1emu fantu, v katerem so vsi detajli tega, kako in s \xc4\x8dim jo je prizadel med tem, ko sta hodila. Refren je seznam sedmih stvari, ki jih pevka najbolj\xc2\xa0\xc2\xbbsovra\xc5\xbei\xc2\xab\xc2\xa0glede svojega biv\xc5\xa1ega fanta, s sedmimi stvarmi, ki jo frustrirajo kljub njegovim izjemam, ki jo pripravijo do tega, da ga ljubi. Ben Ratliff iz revije The New York Times je napisal, da seznam pravzaprav\xc2\xa0\xc2\xbbvsebuje osem do enajst stvari, odvisno od tega, kako \xc5\xa1teje\xc5\xa1.\xc2\xab Henry Freedland iz revije Paste je pesem primerjal z naslovom filma iz leta 1999, 10 razlogov, zakaj te sovra\xc5\xbeim (v originalu 10 Things I Hate About You). V enem izmed verzov Miley Cyrus prosi za opravi\xc4\x8dilo z besedami:\xc2\xa0\xc2\xbb\xc4\x8ce ga po\xc5\xa1lje\xc5\xa1, ga bom zbrisala\xc2\xab\xc2\xa0(\xc2\xbbIf you text it, I'll delete it\xc2\xab), glede \xc4\x8desar je Molly Lambert iz revije The New York Times povedala:\xc2\xa0\xc2\xbbTo se odli\xc4\x8dno ujame s \xc4\x8dasom, ko smo v zmedenem obdobju tehnolo\xc5\xa1ko posredovanega dvorjenja.\xc2\xab Pesem se zaklju\xc4\x8di z druga\xc4\x8dno verzijo refrena, v kateri Miley Cyrus na\xc5\xa1teje sedem stvari, ki so ji na njenem biv\xc5\xa1em fantu najbolj v\xc5\xa1e\xc4\x8d, kjer pa ponovno zaklju\xc4\x8di z\xc2\xa0\xc2\xbbmoram te imeti rada.\xc2\xab\n_START_SECTION_\nKriti\xc4\x8dni sprejem\n_START_PARAGRAPH_\nPesem\xc2\xa0\xc2\xbb7 Things\xc2\xab\xc2\xa0je prejela me\xc5\xa1ane ocene s strani glasbenih kritikov. Fraser McAlpine iz BBC-ja je pesem ozna\xc4\x8dila za\xc2\xa0\xc2\xbbrazbijajo\xc4\x8do,\xc2\xab\xc2\xa0Miley Cyrus pa je pohvalila za\xc2\xa0\xc2\xbbbolj punkovski slog in popolnoma prenovljen brezmade\xc5\xbeni sijaj\xc2\xab. Todd Martens iz revije The Los Angeles Times je napisal, da si je \xc5\xbeelel, da bi konec ostal frustriran bolj kot to, da bi zaklju\xc4\x8dila z mehkej\xc5\xa1im verzom, saj naj bi bili\xc2\xa0\xc2\xbbzmagovalni verzi z vsemi \xc4\x8dustvi -- in Mileyjina oblicia -- so dovolj, da je pesem uspe\xc5\xa1na.\xc2\xab Ben Ratliff iz revije The New York Times je napisal, da je pesem\xc2\xa0\xc2\xbb7 Things\xc2\xab\xc2\xa0\xc2\xbbseznam s klepetavo negotovostjo, kar sovra\xc5\xbei na svojem fantu\xc2\xab\xc2\xa0in\xc2\xa0\xc2\xbbsedmih stvari, ki so ji na njem v\xc5\xa1e\xc4\x8d [...] srame\xc5\xbeljiv Disneyjev konec.\xc2\xab Heather Phares iz revije Allmusic je pesem\xc2\xa0\xc2\xbb7 Things\xc2\xab\xc2\xa0ozna\xc4\x8dila za\xc2\xa0\xc2\xbbpove\xc4\x8dan, pameten del ljubezensko-sovra\xc5\xbenega popa, ki bi ga lahko napisal oddaljen spogledljivi sorodnik Shanie Twain, ki rad me\xc5\xa1a country in rock\xc2\xab\xc2\xa0ter pesem ozna\xc4\x8dila za eno izmed najbolj\xc5\xa1ih pesmi na albumu Breakout. Chris Willman iz revije Entertainment Weekly je pesem ozna\xc4\x8dil za eno izmed\xc2\xa0\xc2\xbbnajbolj\xc5\xa1ih pesmi\xc2\xab\xc2\xa0na albumu Breakout, saj\xc2\xa0\xc2\xbbpusti Miley Cyrus biti rokerica brez da bi postala posegla po zvokih, kakr\xc5\xa1ne uporablja Avril,\xc2\xab medtem ko je Josh Timmermann iz revije PopMatters pesem ozna\xc4\x8dil za\xc2\xa0\xc2\xbbprivla\xc4\x8dno.\xc2\xab_NEWLINE_Mordechai Shinefield iz revije The Village Voice je pesem opisala kot\xc2\xa0\xc2\xbbdovolj spevno in ujemajo\xc4\x8do se,\xc2\xab\xc2\xa0vendar poslu\xc5\xa1alce opozorila, da je\xc2\xa0\xc2\xbbsamo korak stran od preve\xc4\x8d ogretega emo prevladujo\xc4\x8dega stali\xc5\xa1\xc4\x8da.\xc2\xab Sarah Rodman iz revije The Boston Globe je trdila, da je\xc2\xa0\xc2\xbbv pesmi '7 Things' skrit zastra\xc5\xa1ujo\xc4\x8d tr\xc5\xbeni pop-punk Avril Lavigne.\xc2\xab Robert Christgau je za najbolj\xc5\xa1i pesmi na albumu Brekout ozna\xc4\x8dil singla\xc2\xa0\xc2\xbb7 Things\xc2\xab\xc2\xa0in\xc2\xa0\xc2\xbbBrekout\xc2\xab. Chris Richards iz revije The Washington Post je trdil, da je\xc2\xa0\xc2\xbbalbumova prekomerna produkcija razvidna predvsem v refrenu prvega singla z albuma, '7 Things,' ki vsebuje plaz kitar in prehitro izgovorjenih zlogov.\xc2\xab Sal Cinquemani iz revije Slant Magazine je pesem ozna\xc4\x8dil za\xc2\xa0\xc2\xbbnekoliko nadle\xc5\xbeno in nevredno temu, da bi sledila pesmi 'See You Again'\xc2\xab, med tem ko jo je Bill Lamb iz spletne strani About.com ozna\xc4\x8dil za\xc2\xa0\xc2\xbbzmagovalni nastop\xc2\xab, kar je tudi demonstriral, in sicer z besedami:\xc2\xa0\xc2\xbbMiley Cyrus ne namerava preprosto ostati dekle, ki se pojavlja na televiziji, temve\xc4\x8d posku\xc5\xa1a postati fenomen v svetu pop glasbe. Je prepri\xc4\x8dljiva pop ustvarjalka, kar si tudi zaslu\xc5\xbei.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nOb koncu tedna 21. julija 2008 se je pesem\xc2\xa0\xc2\xbb7 Things\xc2\xab\xc2\xa0prvi\xc4\x8d uvrstila na lestvico Billboard Hot 100, in sicer na petinosemdeseto mesto. Pesem se je ob koncu tedna 5. julija tistega leta povzpela na sedemdeseto mesto lestvice, v tretjem tednu na lestvici pa je prodala \xc5\xbee 130.000 digitalnih kopij. Pesem\xc2\xa0\xc2\xbb7 Things\xc2\xab\xc2\xa0se je premaknila na deveto mesto na glasbeni lestvici ob koncu tedna 26. julija leta 2008, s \xc4\x8dimer je postal najbolje uvr\xc5\xa1\xc4\x8deni singl Miley Cyrus na lestvici Hot 100 (naslov je prej pripadal pesmi\xc2\xa0\xc2\xbbSee You Again\xc2\xab). Pesem\xc2\xa0\xc2\xbb7 Things\xc2\xab\xc2\xa0je dosegla tudi \xc5\xa1tirinajsto mesto na zdaj \xc5\xbee ukinjeni lestvici Billboard Pop 100. V Kanadi se je pesem uvrstila na \xc5\xa1tirideseto mesto ob koncu tedna 5. julija leta 2008 in nazadnje dosegla trinajsto mesto ob koncu tedna 26. julija leta._NEWLINE_Pesem\xc2\xa0\xc2\xbb7 Things\xc2\xab\xc2\xa0je dosegla velik uspeh tudi v Avstraliji in na Novi Zelandiji. Pesem se je uvrstila na glasbeno lestvico Australian Singles Chart, kjer je najprej zasedla triinosemdeseto mesto 17. avgusta leta 2008. Po petih tednih se je pesem\xc2\xa0\xc2\xbb7 Things\xc2\xab\xc2\xa0na lestvici uvrstila najvi\xc5\xa1je, in sicer na deseto mesto lestvice. Pesem je prejela zlato certifikacijo s strani organizacije Australian Recording Industry Association (ARIA) za 35.000 prodanih kopij. Pesem\xc2\xa0\xc2\xbb7 Things\xc2\xab\xc2\xa0se je uvrstila na sedemindvajseto mesto glasbene lestvice New Zealand Singles Chart 17. avgusta 2008 in, po osmih tednih na lestvici, nazadnje napredovala na \xc5\xa1tiriindvajseto mesto. Pesem\xc2\xa0\xc2\xbb7 Things\xc2\xab\xc2\xa0je bila tudi prva pesem Miley Cyrus, ki se je uvrstila na azijsko glasbeno lestvico: ob koncu tedna 27. septembra 2008 je namre\xc4\x8d dosegla enainosemdeseto mesto na glasbeni lestvici Japan Hot 100; zatem je ob koncu tedna 17. oktobra tistega leta dosegla deveto in nazadnje, 24. oktobra 2008, osmo mesto._NEWLINE_Na glasbeni lestvici UK Singles Chart (Zdru\xc5\xbeeno kraljestvo) se je pesem\xc2\xa0\xc2\xbb7 Things\xc2\xab\xc2\xa0uvrstila na sedeminosemdeseto mesto in sicer ob koncu tedna 13. septembra 2008, nato pa se 13. decembra tistega leta povzpela na petindvajseto mesto. Kasneje je pesem zasedla \xc5\xa1estindvajseto mesto na lestvici. V srednji Evropi je pesem zasedla \xc5\xa1tiriin\xc5\xa1tirideseto mesto na lestvici Eurochart Hot 100 Singles ter \xc5\xa1tirinajsto mesto na lestvici v Avstriji. Pesem\xc2\xa0\xc2\xbb7 Things\xc2\xab\xc2\xa0se je 19. avgusta 2008 uvrstila na osmo mesto lestvice Norwegian Singles Chart. Podoben komercialni uspeh je pesem u\xc5\xbeivala tudi v preostalem delu Evrope; uvrstila se je med prvih \xc5\xa1tirideset pesmi na lestvicah v Belgiji (Flandrija in Valonija), \xc5\xa0vici in Nem\xc4\x8diji.\n_START_SECTION_\nVideospot\n_START_PARAGRAPH_\nMiley Cyrus je povabila Bretta Ratnerja, re\xc5\xbeiserja videospota za pesem\xc2\xa0\xc2\xbb7 Things,\xc2\xab\xc2\xa0na njen dom, da bi mu povedala, koliko ji pomeni ta pesem in o \xc4\x8dem zares govori. Potem, ko sta \xc5\xa1la \xc4\x8dez mnoge razli\xc4\x8dne ideje, sta se odlo\xc4\x8dila, da bo videospot za pesem\xc2\xa0\xc2\xbbpreprost z belim ozadjem.\xc2\xab Miley Cyrus je dejala, da ne ona ne Brett Ratner nista \xc5\xbeelela, da bi bil\xc2\xa0\xc2\xbbceloten videospot samo o [njej]\xc2\xab, saj mora sporo\xc4\x8dilo pesmi ostati univerzalno;\xc2\xa0\xc2\xbbskoraj vsako dekle v Ameriki bi lahko trdilo, da sovra\xc5\xbei svojega trenutnega ali biv\xc5\xa1ega fanta,\xc2\xab\xc2\xa0je povedala Miley Cyrus. Rezultat tega je bilo to, da se je v videospotu pojavilo mnogo najstni\xc5\xa1kih deklet, vklju\xc4\x8dno z igralkami, kot so Nicola Peltz, Liana Liberato in Maiara Walsh. Med obdobjem na\xc4\x8drtovanja videospota je Miley Cyrus Brettu Ratnerju pokazala predmete, ki jih je podaril njen biv\xc5\xa1i fant, kot so fotografije in njegove umazane nogavice, ki jih je shranila pod svojo posteljo. Odlo\xc4\x8dila sta se, da bosta v videospot vklju\xc4\x8dila tudi nekatere izmed teh predmetov kot rekvizite. Naprimer, ogrlica, ki jo Miley Cyrus nosi v videospotu, je bila last njenega biv\xc5\xa1ega fanta kot medicinski listek, ki jo je prejel, ker ima sladkorno bolezen._NEWLINE_Videospot so snemali 30. maja 2008 v Los Angelesu, Kalifornija. Nepri\xc4\x8dakovano so mnoga dekleta med snemanjem videospota pri\xc4\x8dela jokati; Miley Cyrus je to pripisovala \xc4\x8dustvom, ki so prisotna v pesmi. Bretta Ratnerja je bil o\xc4\x8daran nad nagonom in sposobnostjo Miley Cyrus, da pove\xc5\xbee \xc4\x8dustvena vpra\xc5\xa1anja z\xc2\xa0\xc2\xbbzabavo ob istem \xc4\x8dasu.\xc2\xab Brett Ratner jo je primerjal z Madonna, povedal pa je tudi:\xc2\xa0\xc2\xbbLahko se dru\xc5\xbei z drugimi in se smejati, nato pa pred njo postavi\xc5\xa1 kamero in si misli\xc5\xa1: 'Ojoj!'\xc2\xab Zaradi \xc4\x8dustvenosti je bilo za re\xc5\xbeiserja zelo te\xc5\xbeko posneti videospot. Povedal je:\xc2\xa0\xc2\xbbTo je bil najte\xc5\xbeji videospot, kar sem jih kdaj snemal, ker je bil vsak trenutek enkraten. Vsak trenutek, ko se je pojavila na zaslonu, je bila osupljiva. Na njej je nekaj posebnega, nekaj neverjetnega. Ko dobi kamero in to je tisto, kar naredi videospot enkraten.\xc2\xab Miley Cyrus je komentirala, da se ji je videospot zdel\xc2\xa0\xc2\xbbbolj odkrit kot pesem,\xc2\xab\xc2\xa0in da je v videospotu\xc2\xa0\xc2\xbbpela [...] za tisto posebno osebo\xc2\xab._NEWLINE_Videospot se je zaklju\xc4\x8dil z zaklju\xc4\x8dnimi posnetki obraza Miley Cyrus, ko je \xc5\xa1tela za spremljevalno glasbeno skupino. Za nekaj trenutkov so njen obraz nadomestili z drugimi dekleti, ki so v rokah nosile pli\xc5\xa1aste \xc5\xbeivalice. Nato se ponovno pojavi Miley Cyrus z ogrlico in oble\xc4\x8deno v ve\xc4\x8dbarvno \xc5\xa1koljkasto obleko, ki jo je oblikovala organizacija Sass & Bide, \xc4\x8drne \xc4\x8devlje Chuck Taylor All-Stars in nogavice. Njena valovita pri\xc4\x8deska je ohlapno padala pred njena ramena. Ko Miley Cyrus nadaljuje s petjem, jo nadomestijo \xc5\xa1e druga dekleta s pli\xc5\xa1astimi medvedki, pli\xc5\xa1astimi \xc5\xbeivalicami, sne\xc5\xbenimi kroglami in ljubezenskimi pismi. Ko pesem pristopi do svojega zaklju\xc4\x8dka, Miley Cyrus in dekleta za\xc4\x8dnejo poskakovati in plesati. Miley Cyrus nadaljuje s petjem in v rokah dr\xc5\xbei belo vrtnico in dekleta za\xc4\x8dnejo brisati sporo\xc4\x8dila svojih fantov z mobitelov. Na neki to\xc4\x8dki, Miley Cyrus poka\xc5\xbee fotografijo svojega fanta s \xc4\x8drnimi kodrastimi lasmi, njegov obraz pa prekriva del papirja. Miley Cyrus na koncu po\xc5\xa1lje poljub h kameri, z ustnicami oblikuje besede\xc2\xa0\xc2\xbbLjubim te\xc2\xab\xc2\xa0in se obrne stran.\n_START_SECTION_\nSprejem videospota\n_START_PARAGRAPH_\nVideospot se je prvi\xc4\x8d predvajal 28. junija 2008 na kanalu ABC. Videospot je postal najbolje gledan posnetek, povezan z glasbo na YouTubeu, dokler ga spomladi leta 2010 ni presenetil videospot za pesem\xc2\xa0\xc2\xbbBad Romance\xc2\xab\xc2\xa0Lady GaGa. Todd Martens iz revije The Los Angeles Times je bil razo\xc4\x8daran nad posebnimi u\xc4\x8dinki videospota in produkcijsko vrednosti, kjer je dodal, da je vse skupaj izgledalo kot\xc2\xa0\xc2\xbb\xc4\x8de bi bil posnet z eno samo kamero na stativu v gara\xc5\xbei z eno \xc5\xbearnico.\xc2\xab Kakorkoli \xc5\xbee, pohvalil jo je za to, kako\xc2\xa0\xc2\xbbprikazuje Mileyjine univerzalne prito\xc5\xbebe\xc2\xab. Henry Freeland iz revije Paste je napisal:\xc2\xa0\xc2\xbbMiley Cyrus si sem in tja nadane lasuljo za kamero, ko se njen obraz bori z gravitacijo in komaj zmaga.\xc2\xab Pop-kulturni novinar iz MTV-ja je videospot opisal kot\xc2\xa0\xc2\xbbvideospot, ki so ga odobrili star\xc5\xa1i in Disney.\xc2\xab Ocena se je nadaljevala z rahlo jezo, kjer je Miley Cyrus primerjal z\xc2\xa0\xc2\xbbpolito verzijo mlaj\xc5\xa1e sestre Avril Lavigne in psevdo-uporni\xc5\xa1kim likom Lindsay Lohan v filmu Od\xc5\xa1tekani petek \xe2\x80\x94 minus \xc4\x8drta pod o\xc4\x8dmi.\xc2\xab Leigh Holmwood iz revije The Guardian je komentiral:\xc2\xa0\xc2\xbbMileyjin novi videospot me spominja, grozljivo, na mlaj\xc5\xa1o Britney.\xc2\xab Molly Lambert iz revije New York Times je Miley Cyrus ozna\xc4\x8dil za\xc2\xa0\xc2\xbbkarizmati\xc4\x8dni center\xc2\xab\xc2\xa0videospota ter napisal:\xc2\xa0\xc2\xbbKo izstopata Nickova ogrlica in slika njiju skupaj, se ona zdi tako osvetoljuba in sramotno ranljiva, kot . . . petnajstletnica, ki prvi\xc4\x8d trpi zaradi zlomljenega srca po resni zvezi, pravzaprav.\xc2\xab Videospot je prejel nominacijo za nagrado MTV Video Music Award v kategoriji za\xc2\xa0\xc2\xbbnajbolj\xc5\xa1ega novega ustvarjalca\xc2\xab\xc2\xa0na podelitvi nagrade leta 2008, vendar je nagrado v tej kategoriji nazadnje prejela glasbena skupina Tokio Hotel za videospot njihove pesmi\xc2\xa0\xc2\xbbReady, Set, Go!\xc2\xab. Na podelitvi nagrade leta 2009 je videospot prejel nominacijo za nagrado MTV Video Music Award v kategoriji za\xc2\xa0\xc2\xbbnajbolj\xc5\xa1e urejanje\xc2\xab, vendar jo je nazadnje prejela Beyonc\xc3\xa9 Knowles z videospotom za pesem\xc2\xa0\xc2\xbbSingle Ladies (Put a Ring on It).\xc2\xab\n_START_SECTION_\nNastopi v \xc5\xbeivo\n_START_PARAGRAPH_\nMiley Cyrus je 17. maja 2008 v \xc5\xbeivo nastopila s pesmijo\xc2\xa0\xc2\xbb7 Things\xc2\xab\xc2\xa0na prireditvi Zootopia leta 2008, poletnem koncertu radijske postaje Z100. Kasneje tistega poletja, je pesem promovirala na koncertu na prostem, ki sta ga producirali oddaji Good Morning America in The Today Show ter med gostenjem podelitve nagrad Teen Choice Awards. Miley Cyrus je s promocijo pesmi\xc2\xa0\xc2\xbb7 Things\xc2\xab\xc2\xa0v Evropi pri\xc4\x8dela jeseni leta 2008, ko je za\xc4\x8dela nastopati na britanskem kanalu GMTV, francoskem kanalu Le Grand Journal in britanskem pevskem tekmovanju The X Factor ter na mnogih drugih priredivah. S pesmijo je dvakrat nastopila na prireditvi FNMTV; enkrat 1. avgusta leta 2008 ter kasneje ponovno na novoletni ve\xc4\x8der leta 2008 s Peteom Wentzom._NEWLINE_Miley Cyrus je s pesmijo\xc2\xa0\xc2\xbb7 Things\xc2\xab\xc2\xa0skupaj \xc5\xa1e z mnogimi drugimi svojimi pesmimi 24. aprila 2009 nastopila na prireditvi Apple Store v Londonu. Ti nastopi so bili posneti in ekskluzivno prodani preko britanske trgovine iTunes Store kot EP, imenovan iTunes Live from London. 7. junija leta 2009 je Miley Cyrus s pesmijo nastopila na dvajseti obletnici prireditve A Time for Heroes Celebrity Carnival, karnevala na prostem, ki ga je podpirala organizacija Elizabeth Glaser Pediatric AIDS Foundation. Pesem\xc2\xa0\xc2\xbb7 Things\xc2\xab\xc2\xa0je bila vklju\xc4\x8dena tudi na seznam pesmi, ki jih je Miley Cyrus izvedla na svoji prvi samostojni svetovni turneji, Wonder World Tour; Miley Cyrus je s pesmijo nastopila, oble\xc4\x8den v \xc4\x8drno usnje, usklajenim s srebrnim ro\xc5\xbenim vencem, med tem ko se je na projekciji v ozadju predvajala scena po\xc5\xbeara. Melinda M. Thompsen iz revije The Oregonian je napisala, da je ji nastop s pesmijo\xc2\xa0\xc2\xbb7 Things\xc2\xab\xc2\xa0na koncertu 14. septembra v Portlandu, Oregon v areni Rose Garden Arena\xc2\xa0\xc2\xbbpokazal, kak\xc5\xa1no mo\xc4\x8d ima lahko njen glas in vpliv, ki ga ima lahko sporo\xc4\x8dilo njene pesmi.\xc2\xab Nastop s pesmijo na koncertu 22. septembra v Los Angelesu, Kalifornija v centru Staples Center je Lael Loewenstein iz revije Variety ozna\xc4\x8dil za\xc2\xa0\xc2\xbbagresivno \xc5\xa1portnega,\xc2\xab\xc2\xa0Mikael Wood iz revije The Los Angeles Times pa za\xc2\xa0\xc2\xbbnajstni\xc5\xa1ko-rockerski dragulj\xc2\xab\xc2\xa0in\xc2\xa0\xc2\xbbizspostavek hitrej\xc5\xa1emu ritmu.\xc2\xab Kasneje je Miley Cyrus s pesmijo nastopila na koncertih v sklopu prireditve Rock in Rio v Lizboni, Portugalska in Madridu, \xc5\xa0panija."